LG introducer 2024 OLED TV

LG er klar med årets lineup af OLED TV i 2024, hvilket består af M4, G4, C4 og B4. Alle fjernsynene kommer med LG’s nye webOS 2024-brugerflade. Lad os tage et nærmere kig på dem.

LG M4 og G4

LG M4 og G4 er årets flagskibe og de har bla. et MLA (Micro Lens Array) OLED-panel, hvilket giver en højere lysstyrke. Derudover er skærmene også udstyret med et 144Hz-panel og den nye Alpha 11 processor, der giver et stort løft ydelse, hvad angår AI, CPU og GPU.

M4 adskiller sig dog fra G4, ved at være “trådløst” i den forstand, at alle tilslutninger foregår via. en Zero Connect Box.

LG C4 og B4

Med LG C4 og B4 rykker vi et niveau ned, hvad angår pris og features. På LG C4 får man stadig et 144Hz-panel, men ingen MLA-teknologi. Her er der blot OLED EVO-teknologi, ligesom sidste års LG C3. Processoren er opgraderet til en Alpha 9 Gen 7, hvilket ikke kan hamle op med Alpha 11.

LG B4 ser ud til at blive dette års indgang til LG’s OLED TV, eftersom der ikke er præsenteret en ny A-model. B4 har fortsat et 120Hz-panel, men processoren er dog blevet opgraderet til Alpha 8. Som noget nyt er der nu også 4x HDMI 2.1 indgange, kontra 2x HDMI 2.1 porte på forrige års B-model.

LG 2024 OLED TV

Herunder er en oversigt over de nye TV inkl. skærmstørrelser og specifikationer. Priserne er endnu ukendte, men fjernsynene ventes at komme på markedet til forår.

| LG B4 | LG C4 | LG G4 | LG M4
Skærmtype | OLED | OLED | MLA OLED (55-83″) | MLA OLED (55-83″)
Opløsning | 4K | 4K | 4K | 4K
Processor | Alpha 8 | Alpha 9 Gen 7 | Alpha 11 | Alpha 11
Max frekvens | 120Hz | 144Hz | 144Hz (55-83″) | 144Hz (55-83″)
HDMI 2.1 porte | 4 | 4 | 4 | 3
webOS 24 | Ja | Ja | Ja | Ja
Chromecast indbygget | Ja | Ja | Ja | Ja
Zero Connect box | – | – | – | Ja
Størresler | 48, 55, 65, 77″ | 42, 48, 55, 65, 77, 83″ | 55, 65, 77, 83, 97″ | 65, 77, 83, 97″

Kilde: Flatpanels.dk

Læs også: Nothing vil lancere billigere telefon: Nothing Phone (2a)

LG introducer 2024 OLED TV