Alvorligt sikkerhedshul i fladskærme fra LG

LG-fladskærme, der kører WebOS , har et sikkerhedshul der gør dem sårbare over for angreb udefra. Det konstaterer sikkerhedsselskabet Bitdefender, der samtidig opfodrer til at opdatere hurtigst muligt.

Helt konkret er det WebOS versioner mellem 4 og 7 der er sårbare. Det er muligt for angribere at oprette brugerkonti med administratorrettigheder udefra. Hvis der herefter installerede kode på skærmen, kan angriberen i praksis få total kontrol over både fladskærm og indhold.

Dermed kan der opnås adgang til eksempelvis streamingtjenester, hvorfra der kan hentes kodeord og, i værste fald, kreditkortoplysninger.

Det er disse fire WebOS-versioner, der er berørt, og de tv-modeller, de bruges på i parentes.

WebOS 4.9.7 – 5.30.40 (LG43UM7000PLA)

WebOS 5.5.0 – 04.50.51 (OLED55CXPUA)

WebOS 6.3.3-332 – 03.36.50 (OLED48C1PUB)

WebOS 7.3.1–43 – 03.33.85 (OLED55A23LA)

LG blev informeret om det alvorlige sikkerhedshul i november måned sidste år. De udsendte en firmware-opdatering, der lukker hullet, i marts måned.

“Sikkerhed er en af ​​vores højeste prioriteter hos LG, og de nødvendige programrettelser er allerede gennemført i alle lande. Vi kan bekræfte, at alle berørte LG Smart TV’er ikke længere vil være i fare, når de medfølgende patches er blevet påført. Vi opfordrer alle kunder til at anvende de seneste opdateringer og anbefaler, at de aktiverer automatiske softwareopdateringer,” skriver LG i en officiel udmelding.

Alvorligt sikkerhedshul i fladskærme fra LG